Z á p i s n i c a  č. 1/2013
zo zasadnutia Rady školy pri Materskej škole v Prešove na Budovateľskej ulici č. 8

Termín konania: 27. mája 2013 od  16.00 h. do 17.00 h.
Miesto konania zasadnutia: Materská škola Budovateľská 8, Prešov
Prítomní: viď. prezenčnú listinu, ktorá tvorí prílohu tejto zápisnice

Program:       1. Otvorenie
2. Správa o činnosti RŠ za obdobie od apríla 2012 do mája 2013
3. Správa o výsledkoch školskej inšpekcie
4. Organizácia šk. r.  2013/2014
5. Školský poriadok
6. Iné
7. Záver

K bodu č. 1
Predsedníčka Rady školy (ďalej aj ako „RŠ“) p. Saksunová a riaditeľka MŠ p. Miklášová privítali prítomných na zasadnutí RŠ. Nakoľko na zasadnutí boli prítomní všetci členovia RŠ, bola RŠ uznaná za uznášania schopnú. Termín tohto zasadnutia bol oznámený členom Rady školy e-mailom zo dňa 20.05.2013, ktorým boli všetci členovia RŠ zároveň pozvaní na jej zasadnutie dňa 27.05.2013. Súčasťou pozvánky bol aj program tohto zasadnutia.

K bodu č. 2  
Predsedníčka RŠ predniesla prítomným hodnotiacu Správu o činnosti RŠ za obdobie apríl 2012 – máj 2013 a zároveň vyjadrila podporu činnosti pani riaditeľke školy aj pedagogickému zboru MŠ na úseku výchovno-vzdelávacej i riadiacej činnosti a poďakovanie všetkým zamestnancom, dodávateľom a sponzorom školy, ktorí sa podieľali na zveľaďovaní vonkajších a vnútorných priestorov materskej školy, ako aj na rôznych ekonomických, výchovných a vzdelávacích aktivitách, ktoré boli za uplynulé obdobie v priestoroch materskej školy vykonávané. Prednesenú správu o činnosti RŠ za obdobie apríl 2012 – máj 2013 zobrala RŠ na vedomie bez pripomienok.

. 

K bodu č. 3 
V ďalšom bode pani riaditeľka informovala členov RŠ o priebehu a výsledkoch školskej inšpekcie, ktorá bola vykonaná v Materskej škole na Budovateľskej ul. č. 8, v Prešove v dňoch od 24.04.2013 do 26.04.2013. Predmetom uvedenej školskej inšpekcie bolo zistenie stavu a úrovne pedagogického riadenia, procesu a podmienok výchovy a vzdelávania v materskej škole. Prednesenú správu o priebehu a výsledkoch školskej inšpekcie, ktorá bude prílohou „Správy o výchovno – vzdelávacej činnosti v školskom roku 2012/2013“, zobrala RŠ na vedomie bez pripomienok.

K bodu č. 4 
Pani riaditeľka informovala prítomných o organizácii školského roka 2013/2014, ktorá bude obdobná so školským rokom 2012/2013. Zároveň uviedla, že k 01.09.2013 bude v Materskej škole celkovo 116 detí a z toho k 01.09.2013 odchádza do základnej školy 30 detí. K 15.03.2013 bol celkový počet evidovaných žiadostí o prijatie dieťaťa na predprimárne vzdelávanie na školský rok 2013/2014 63, z ktorých všetky spĺňali podmienky pre ich zaevidovanie. Pri výbere žiadostí o prijatie dieťaťa do Materskej školy boli plne zohľadňované kritéria prijatia dieťaťa do Materskej školy, ktoré boli prerokované a schválené Radou školy dňa 21.01.2013 a Pedagogickou radou dňa 29.01.2013. Vzhľadom na veľký záujem o prijatie detí do Materskej školy Rada školy jednohlasne súhlasila s navýšením počtu detí na jednotlivých triedach v súlade s čl. 3 bod 2 písm. d) Štatútu Rady školy. 

K bodu č. 5
 V súlade so Správou o výsledkoch školskej inšpekcie vykonanej v Materskej škole v dňoch 24.04.2013 do 26.04.2013, za účelom odstránenia zistených nedostatkov, Rada školy opätovne prerokovala a jednohlasne schválila Školský poriadok. 

K bodu č. 6
Rada školy opätovne poukázala na havarijný stav fasády budovy Materskej školy a naliehavú potrebu jej rekonštrukcie, ktorý konštatovala aj na svojich predchádzajúcich zasadnutiach. Za týmto účelom apelovala na zástupcov zriaďovateľa, aby v jej mene žiadali zriaďovateľa o poskytnutie ďalších potrebných finančných prostriedkov na dokončenie opravy a celkovej rekonštrukcie fasády budovy MŠ, nakoľko v dôsledku klesajúceho rozpočtu Materskej školy a zvyšujúcej sa prevádzkovej a mzdovej náročnosti školy, nie je možné, aby tento havarijný stav odstránila Materská škola z vlastných zdrojov.

K bodu č. 7
Predsedníčka RŠ poďakovala pani riaditeľke a členom RŠ za konštruktívny prístup k rokovaniu. Zároveň skonštatovala, že najbližšie zasadnutie RŠ sa uskutoční podľa potreby a jednotliví členovia RŠ naň budú pozvaní e-mailovou poštou. Zasadnutie Rady školy ukončila jej predsedníčka návrhom uznesení, ktoré členovia RŠ jednohlasne schválili v nasledujúcom znení.
UZNESENIE č. 1
zo zasadnutia Rady školy pri MŠ v Prešove, ul. Budovateľská 8, zo dňa 27. 05. 2013.

Rada školy berie na vedomie Správu o činnosti RŠ za obdobie apríl 2012 – máj 2013 bez pripomienok.

UZNESENIE č. 2
zo zasadnutia Rady školy pri MŠ v Prešove, ul. Budovateľská 8, zo dňa 27. 05. 2013.

Rada školy jednohlasne súhlasí s navýšením počtu detí na jednotlivých triedach v Materskej škole  v súlade s čl. 3 bod 2 písm. d) Štatútu Rady školy.

UZNESENIE č. 3
zo zasadnutia Rady školy pri MŠ v Prešove, ul. Budovateľská 8, zo dňa 27. 05. 2013.

Rada školy schvaľuje Školský poriadok Materskej školy v Prešove, ul. Budovateľská č.8.

V Prešove 27.05. 2013                              
           Zapísal: JUDr. Lenka Saksunová
                 predsedníčka RŠ

Kontroloval: